Грек үзэг

Грек үзэг хадаа грек хэлээр бэшэхэдэ хэрэглэдэг үзэг бэшэг юм. Алфавит гэһэн үгэ альфа ба бета гэжэ грек үзэглэлэй түрүүшын хоёр үзэгэй нэрэһээ гаралтай. Грек үзэг лата ба кирилл үзэгүүдэй эхи табигша гэжэ тоосогдодог. Грек үзэгүүдые математика гэхэ зэргын эрдэм ухаанай болон технологиин һалбаринуудта тэмдэглэл болгон хэрэглэдэг, жэшээнь пи (π). Грек үзэг арбан долоон хашалган үзэгһөө, долоон аялган үзэгһөө бүридэнэ.  1000–750 оной үедэ баруун хойто семит (финикин) үзэгһөө зохёогдоһон юм. Грек хэлэн соо үгы байһан финикин хашалгануудай үзэгые грек аялганай үзэг болгон хэрэглэһээр.

 Түүхэ 
Эртын грекүүд үзэг бэшэг бурханай хэшэг гэжэ этигэдэг байгаа.
Грек эртын домогой ёһоор, Тира аралһаа хүбэжэ ерэһэн Финикиин хаанай хүбүүн Кадмһаа грекүүд бэшэг үзэг һураһан юм. Эртын грекүүд финикиин үзэг бэшэгые  VIII зуун жэлһээ үбэлэн абажа хэрэглэһэн, тиигээд семитүүдтэй адли зүүнһээ баруун тээхи бэшэдэг байгаа. Хожомынь үзэг бэшэгэй хубисалай забһарай үедэ бэшэхэ шэглэлынь эхин мүрые зүүнһээ баруун тиишэ бэшэһэн бол, удаахи мүрыень баруунһаа зүүн тиишэ, гурбадахииень зүүнһээ баруун тиишэ гэхэ мэтээр һольбожо бэшэдэг онсо өөрэ барилтай ба энэ бэшэлгые «бустрофедон» (βουστροφηδόν) эрьелдэхэ гэжэ нэрлэдэг байба. Энэ аргань удаан хэрэглэгдээгүй,  IV зуун жэлдэ грек үзэг баруунһаа зүүн тээшээ болоһон юм.

Грек үзэг хадаа тэрэ үеынгээ орон нютагай тархасаһаа хамааржа баруун зүүн хэһэгтэ хубаагдан һалаалжа хүгжөө. Зүүн грек үзэгүүдһээ копт, гот, кирилл, армян гүржи үзэг бэшэг һалаалан хүгжэнхэй. Баруун грек үзэг хадаа этруск ба лата үзэгүүдэй үндэһэн болоһон байна.

Элдэһэн арһан дээрэ, муутуу саарһан дээрэ бэшэһэн бэшэг хадаа шулуун дээрэ һиилэжэ бэшэһэнһээ үлүү үзэмжэтэй, хүнгэн болодог байна.

 Зүүлтэ 

Категори:Үзэг бэшэг